《暗香 和张笔芳梅花词》
清代·张屯

溶溶夜色。向苔阶小立，临风横笛。香袭素裾，珠橤盈盈忍攀摘。

最爱孤林淡月，写清韵、疏帘吟笔。卷绣幕，玉蝶飞来，春影堕文席。

南国，境沉寂。正瘐岭梦回，冻雪犹积。翠弦欲泣，历尽冰霜不堪忆。

还剩一枝瘦骨，疏竹外、石寒溪碧。闲看取、潇洒致，冷情自得。

作者简介：字丽然，娄县人。